Principalul suspect in cazul baietelului de 10 ani, omorat cu cruzime si aruncat intr-o rapa din Iasi, este un individ deosebit de periculos.

Barbatul a fost inchis dupa ce a omorat, in 2002, o adolescenta de 17 ani, intr-un mod similar. A fost eliberat dupa 10 ani pentru buna purtare, iar acum politistii il cauta inclusiv pe teritoriul Germaniei, unde au informatii ca s-ar afla de cateva luni.

Vasile Miron are 44 de ani si un profil inspaimantator. In 2002, a omorat chiar in ziua de Craciun o adolescenta de 17 ani, care venise la el cu colindul, la locuinta pe care o avea individul in Tunari, langa Capitala. A invitat-o pe fata inauntru si a incercat sa o violeze. Pentru ca adolescenta s-a opus, barbatul a omorat-o si a ascuns cadavrul in haznaua din curtea casei. Trupul fetei a fost descoperit de anchetatori intr-un mod similar cu cel al baietelului de 10 ani din Iasi.

"Am stat cu ea in casa. Nu o cunosteam. A venit cu colindul. Mai erau copii in curte, ei au plecat, ea a ramas. Voia bani. I-am zis ca nu am bani, i-am dat niste bomboane si m-am luat de ea", spunea in 2002 Vasile Miron.

In 2003, individul a fost condamnat pentru omor deosebit de grav, la 15 ani de inchisoare, dar pentru buna purtare a fost lasat liber dupa numai 10 ani. Suspectul are rude in satul Costuleni, din judetul Iasi, unde l-a cunoscut pe baietelul de 10 ani. Copilul venea des in casa matusii suspectului ca sa capete de mancare.

Mihaela Agape, mama victimei: "Mergea la vecina ca sa ii dadea sa manance, altceva nimic. Ii era drag, se atasase de oamenii aia."

Anchetatorii asteapta raportul medico-legal pentru a afla cum a murit copilul gasit fara viata in rapa.

Mihaela Agape, mama victimei: "Nici nu stiu prea multe despre omul asta. El a zis ca a mai avut o crima facuta, eu nu stiu nimic."

Pana cand va fi prins, suspectul - extrem de periculos - umbla liber pe strazi. In 2002, cand a fost prins, criminalistii i-au conturat un portret infricosator. Atunci, barbatul le-a povestit anchetatorilor cu lux de amanunte, absolul senin, cum a omorat-o pe adolescenta.

"Nu am pomenit o asemenea reactie de infractor fara niciun fel remuscare sau complex. Un tip violent, devine si mai violent la bautura. Incearca sa-si faca dreptate singur, orice conflict il rezolva prin violenta", spunea atunci un procuror.

Procurorii il cauta si in Germania, unde individul s-ar ascunde de 3 luni.